सन्देशमूलक ‘स्वीकार’
नरेश प्रधान र बुनु श्रेष्ठको म्युजिक भिडियो ‘स्वीकार’ बजारमा आएको छ । आफ्ना बालबालिकामा देखिने अटिजमको अवस्थालाई समयमै स्वीकार गरेर उसको मौलिक क्षमता, विविधता र सीपलाई व्यावहारिक रूपमा बुझाउन र सिकाउन सकियो भने उनीहरूको दैनिक जीवनमा परिवर्तन ल्याउन सकिन्छ भन्ने सन्देशसहित म्युजिक भिडियो सार्वजनिक गरिएको हो । 
काठमाडौँ — नरेश प्रधान र बुनु श्रेष्ठको म्युजिक भिडियो ‘स्वीकार’ बजारमा आएको छ । आफ्ना बालबालिकामा देखिने अटिजमको अवस्थालाई समयमै स्वीकार गरेर उसको मौलिक क्षमता, विविधता र सीपलाई व्यावहारिक रूपमा बुझाउन र सिकाउन सकियो भने उनीहरूको दैनिक जीवनमा परिवर्तन ल्याउन सकिन्छ भन्ने सन्देशसहित म्युजिक भिडियो सार्वजनिक गरिएको हो । स्टुडियो साउन्ड मिल र अवानी फाउन्डेसनको संयुक्त आयोजनामा विश्व अटिजम दिवसको अवसर पारेर म्युजिक भिडियो सार्वजनिक गरिएको हो । अभियन्ता प्रधान र गायिका श्रेष्ठले केही वर्षदेखि गीत–संगीतका माध्यमबाट समाजमा सचेतना फैलाउँदै आएका छन् ।‘स्वीकार’ मा पावका शर्माको गीत कन्सेप्ट, हरि लम्सालको संगीत संयोजन, पुष्पन प्रधानको स्वर रहनुका साथै महेश्वरमान राजभण्डारीले मिक्सिङको काम गरेका छन् । म्युजिक भिडियोमा बाल कलाकार शुभम बर्तौला, खगेन्द्र लामिछाने र मेनुका प्रधानले अभिनय गरेका छन् । अंशु बस्नेतको छायांकन रहेको गीतको निर्देशन लोकेश वज्राचार्यले गरेका हुन् ।